A &lt;a href="2009%E2%80%932010%20az%20angol%20labdar%C3%BAg%C3%A1sban"&gt;2009/10-es idény&lt;/a&gt; során a Sheffield United, a West Bromwich Albion, a Leeds United és a Sunderland is érdeklődött McArthur iránt. 2010. április 5-én három napra a Wigan Athletichez utazott azzal a reménnyel, hogy nyáron leigazolja a csapat. Július 23-án négyéves szerződést kötött a csapattal, mely 500 ezer fontot fizetett érte. 2012. január 31-én megszerezte első gólját a csapatban, a Tottenham Hotspur ellen, majd két meccsel később, a Bolton Wanderers ellen is eredményes volt. Májusban újabb négy évre szóló szerződést írt alá csapatával. 2013. május 11-én megnyerte az FA Kupát a Wigannel, végigjátszva a Manchester City elleni döntőt. Három nappal később azonban a Wigan kiesett a Premier League-ből.